open-index/open-wikipedia-markdown huggingface dataset:
Reticulum (Stärebild)

D**'Netz**, op laténgesch: **Reticulum** ass e Stärebild vum Südleche Stärenhimmel.

## Beschreiwung
D'Netz ass e klengt, awer markant Stärebild nërdlech vun der Grousser Magellanescher Wollek (LMC). Véier Stäre formen eng Raut.

## Geschicht
D'Stärebild huet fréier "Rhombus" geheescht a war am Joer 1624 vum schlesesche Kartograph Jacob Bartsch agefouert ginn.

Am Joer 1752 huet de franséischen Astronom Nicolas-Louis de Lacaille a „Reticulum Rhomboidalis“ (rhombescht Netz) ëmbenannt. Et stellt keen Netz am geleefege Sënn duer, mä en astronomescht Moossinstrument: Eng Glasplak mat engem Netzmuster vun agravéierte Linnen, déi virun en Okular abruecht konnt ginn (z.&nbsp;B. e Fuedemkräiz). Et ass domat eent vun deene Stärebiller, déi de Lacaille no techneschen Instrumenter benannt huet.

## Himmelsobjeten
### Stären

Den β&nbsp; Reticuli läit op enger Distanz vun 100 Liichtjoer. De Stär liicht orange a gehéiert zu der Spektralklass K0 IV.

### [[Duebelstär]]en

D'Duebelstäresystem α&nbsp; Reticuli ass 163 Liichtjoer vun eis ewech. Den Haaptstär liicht giel an huet den 20fachen Duerchmiesser an déi 100fach Liichtkraaft vun eiser Sonn. Hien huet e liichtschwaache Begleeder vun der 12. Gréissteklass op enger Distanz vun 2.450 AU. Dëse Stär ëmkreest den Haaptstär eemol a 60.000 Joer.

Den ζ Reticuli ass en Duebelstäresystem op enger Distanz vun 39 Liichtjoer.
De Wénkelofstand ass 310 Bousekonnen.

### [[New General Catalogue|NGC]]-Objeten

## Kuckt och
* Lëscht vu Stärebiller

## Um Spaweck
Les belles histoires de l'oncle Paul

**Les belles histoires de l'oncle Paul** sinn am Spirou N° 668 an den Éditions Dupuis den 1. Februar 1951 ugelaaf a sinn am Wocherythmus mat enger Säit pro Woch bis 1983 erauskomm. Déi eenzel Geschichten haten am Schnëtt 5-6 Säiten an hunn an der Reegel historesch Evenementer a Perséinlechkeeten, Erfindungen an aner Theemen op eng didaktesch Manéier behandelt. Fir hir Lieser vun deemools war dës Serie eng agreabel an dobäi nach flott illustréiert Geschichtslectioun.

De Monni Pol (l'oncle Paul) huet déi Geschichte sengen zwéin Neveuen Arthur a Fred an engemn beléierenden Toun erzielt an dobäi huet hie gemittlech seng Päif gefëmmt.

D'Serie gouf vum BD-Zeenarist Jean-Michel Charlier kreéiert a vum Eddy Paape(Valhardi) als éischten Zeechner an d'Bild ëmgesat. Well déi Geschichten ni iwwer 6 Säiten erausgoungen, hu sech relativ séier och nach aner Zeechner doru bedeelegt a muenchereen hat do d'Geleenheet fir säin Zeechestil anzerodéieren. Matgeschafft hunn ënner anerem den Dino Attanasio(Signor Spaghetti), de René Follet[Les Zingari), de Michel Graton (Michel Vaillant), den Édouard Aidans (Tounga), de MiTacq (La patrouille des Castors), de Gérald Forton (Bob Morane), den Hermann (Jeremiah) an d'Liliane an de Fred Funcken (Harald le viking). Leider konnten d'Zeechner herno net méi alleguer identifizéiert ginn.

Vum N° 703 vum Spirou un, huet den Octave Joly eleng bis zum Ofschloss vun der Serie den Zenario iwwerholl. *Les belles histoires de l'oncle Paul* sinn am Laf vun der Zäit zweemol ëmgedeeft ginn: fir d'éischt an *Les plus belles histoires de l'oncle Paul * an duerno an *l'histoire en mille morceaux*

Déi Serie ëmfaasst méi wéi 1.000 Geschichten. Eng Auswiel dovun ass tëscht 1950 an 1970 bei den Ed. Dupuis als BD-Serie an 13 Bänn erauskomm. Duerno ass se net méi reeditéiert ginn an se zielt haut zu de rare Sammlerstécker.

## Kuckt och
* Comicszeechner zu Lëtzebuerg
* BD.Contern
* Comic
* Musée vun der Karikatur a vum Cartoon zu Veianen

## Um Spaweck
*BD Contern
*Comics online
Joachim von Ribbentrop

De **Joachim von Ribbentrop**, gebuer den 30. Abrëll 1893 zu Wesel a gestuerwen de 16. Oktober 1946 zu Nürnberg, war en däitschen Diplomat a Politiker.

Hie war vun 1938 un ënner dem Adolf Hitler Ausseminister vun Däitschland.

Hie gouf am Nürnberger Prozess géint d'Haaptkrichsverbriecher an allen Uklopunkte schëlleggesprach, zum Doud verurteelt an duerno higeriicht.

## Um Spaweck
Éimeschbaach (Lieu-dit)

**Éimeschbaach-Aasselbuer** an **Éimeschbaach-Stackem** (lokal: **Éimischbaach**) sinn zwéi kleng Lieu-diten an der Gemeng Wëntger déi aus e puer Bauerenhäff an den Installatioune vun enger Waasserpompelstatioun bestinn. Déi zwou Plaze gi rar getrennt ernimmt, op der topographescher Kaart vum Kadaster ass se als *Emeschbaach* ze fannen, an um Uertschaftschëld steet *Emesch-Bach*. Op anere Kaartewierker, wéi op verschiddene Stroossekaarte gëtt se als *Ehmeschbach* gefouert.

## Geographie
D'Éimeschbaach läit deelweis am Dräieck tëscht der Kräizung vun der N12 mat dem CR333B tëscht den Uertschaften Houfelt, Weiler, Aasselbuer a Stackem. An der Éimeschbaach, tëscht der Leeresmillen an der Aasselbuerer Millen leeft d'Éimeschbaach an Trëtterbaach. Een Haff läit op der rietser Säit vun der N12 a Richtung Aasselbuer gekuckt, déi aner Gebaier sinn all op der lénkser Säit vun der N12.

### Ekologesche Korridor
Um Plateau bei der Uertschaft gouf ufanks 2012 e sougenannte *[[Corridor écologique]]* ugeluecht. De Korridor ass 260 m laang, 5 m breet a besteet aus 950 Traisch a 15 Uebstbeem. E gouf vun der Stëftung Hëllef fir d'Natur vun natur&ëmwelt an Zesummenaarbecht mam Centre national de la défense sociale (CNDS) an dem Forum pour l'emploi realiséiert. Och eng Schoulklass aus der Gemeng Wëntger huet beim Planze gehollef. Den 28. Februar 2014 hunn och ronn 50 Schüler an hir Professeren aus dem Kolléisch am Kader vun hirem Projet d'établissement "think globAL - act locAL" 1800 Hecken a Beem mam Label *[[Heck vun hei]]* gesat, fir all Member aus der Schoulcommunautéit 1 Planz.

De Korridor soll et villen Déieren, besonnesch Vigel, Mamendéieren an Insekten erlaben am Schutz vun der Vegetatioun uechter d'Landschaft ze zirkuléieren, hiert Friessen do ze fannen a sech och do kënnen ze reproduzéieren.

## Kuckeswäertes
* De fréiere Postwee, iwwer deen hautdesdaags den Trëppeltour La traversée des pays et des âges féiert.

## Kuckt och

## Um Spaweck
* Offiziell Säit vun der Gemeng Wëntger
* Syvicol
Getto

**Getto**, och alt emol **Ghetto**, ass en Ausdrock deen engersäits fir e Juddequartier gebraucht gëtt; op där aner Säit symbolesch benotzt gëtt, fir en Zoustand auszedrécken, an deem een oder eppes ausgespaart oder verstouss ass.

## Den Numm
D'Originne gi méiglecherweis op e Quartier zu Venedeg zeréck, dem Cannaregio, bei deem am 16. Joerhonnert eng Géisserei, *getto* = Goss, stoung. Mat enger Virschrëft huet d'Regierung vun der Republik Venedeg den 29. Mäerz 1516 all d'Judden aus hirem Beräich gezwongen, an engem eenzege Quartier ze wunnen. 
1555 huet de Poopst Pol IV. zu Roum e Getto ariichte gelooss, an deem d'Judde hu misse liewen. De Pius V. ass de 25. Februar nach méi wäit gaangen, an en huet all d'Judden, ausser déi vu Roum a vun Ancona, ausweise gelooss, déi do gelieft hunn, wou hien d'Soen hat.

## Um Spaweck
Georg Trakl

De **Georg Trakl**, gebuer den 3. Februar 1887 zu Salzburg, a gestuerwen den 3. November 1914 zu Krakau, war en éisträicheschen expressionisteschen Dichter.

## Editioune vu senge Wierker
* *Sämtliche Werke und Briefwechsel. Innsbrucker Ausgabe, historisch-kritische Ausgabe mit Faksimiles der handschriftlichen Texte Trakls*, erausgi vum Eberhard Sauermann an dem Hermann Zwerschina, 1995 ff., 6 Bänn an zwéi Supplementsbänn (Nodréck vun der éischter Editioun vun 1913 an 1915, Basel a Frankfurt, Stroemfeld/Roter Stern. Publizéiert bis elo: Bänn I, II, III, IV.1/2 an d'Nodréck vun der éischter Editioun vun 1913 an 1915
* *Dichtungen und Briefe*, Historesch-kritesch Editioun erausgi vum Walther Killy an dem Hans Szklenar, 2 Bänn, 1969, Salzburg, Otto Müller Verlag, 2. Oplo 1987
* *Das dichterische Werk*, München, 1972, dtv text bibliothek. Kompletten Text vun de Gedichter, keng Bréiwer. Täschebuch.

## Um Spaweck
Alexander Pope

Den **Alexander Pope**, gebuer den 21. Mee 1688 zu London, a gestuerwen den 30. Mee 1744 zu Twickenham (London), war en engleschen Dichter.
## Liewen

## Wierk

## Um Spaweck
Dëlpes

En **Dëlpes** ass e pejorativen Ausdrock fir en onbehollefe Mënsch.

## Den Numm
De Begrëff *Dëlpes* huet seng Originnen am Ungareschen. Do heescht et *talpas* an et bedeit "ee mat breede Féiss".

Nodeem dat Wuert sech an der Form vun *Tol(l)patsch* an *Tölpel* am Däitschen agelieft hat, gouf et am Lëtzebuergeschen als *Dëlpes* adoptéiert.

D'Adjektiv ass *dëlpesseg*; den Zoustand gëtt *Dëlpessegkeet* genannt.

## De Volleksmond
An der Ëmgankssprooch ass den Ausdrock *Dëlpesse fänke goe* geleefeg. Dobäi geet et drëm, datt een, mat deem den Uz gedriwwe gëtt, mat soll goen, fir en imaginäert Déier ze fänken, bei der Juegd op dat hien de Sak soll unhalen.
Dorado (Stärebild)

De **Schwäertfësch**, laténgesch **Dorado** ass e Stärebild um südleche Stärenhimmel.

## Beschreiwung
Den Dorado ass kee markant Stärebild. Et besteet aus e puer Stären, déi sou ausgesinn, wéi wa si un enger Päreleschnouer géifen hänken. D'Stärebild ass südwestlech vum Canopus, deem zweethellste Stär um Südhimmel, ze fannen.

Am Dorado ass och de gréissten Deel vun der Grousser Magellanescher Wollek ze fannen.

Wéinst senger südlecher Positioun kann dat Stärebild net vun Europa aus gesi ginn.

## Geschicht
Den Dorado ass eent vun deenen 12 Stärebiller, déi um Enn vum 16. Joerhonnert vun den hollännesche Séifuerer Pieter Dirkszoon Keyser a Frederik de Houtman agefouert goufen. Fréier huet dat Stärebild "Goldfësch" geheescht. De Johannes Bayer huet d'Stärebild am Joer 1603 a säin Himmelsatlas Uranometria opgeholl.

## Himmelsobjeten
### Stären

Den α &nbsp;Doradus, den hellste Stär am Dorado, ass 200 Liichtjoer vun eis ewech. De Stär liicht wäiss a gehéiert zu der Spektralklass A0 III.

### [[Verännerleche Stär|Verännerlech Stären]]

Den β&nbsp;Doradus ass ee verännerleche Stär vum Typ Cepheiden. Seng Hellegkeet verännert sech mat enger Period vun 9,842 Deeg. De Stär läit 8.000 Liichtjoer vun eis ewech

### NGC-Objeten

Déi Grouss Magellanesch Wollek (englesch: Large Magellan Cloude (LMC)) ass den hellsten a gréissten niwwelegen Objet um Nuetshimmel. Den Niwwel huet eng Ausdeenung vu 5-mol 6°. Et handelt sech ëm eng kleng Begleetgalaxie vun eiser Mëllechstrooss op enger Distanz vun zirka 160.000 Liichtjoer. An hir si vill Stärekéip an Niwwelen, wéi z.&nbsp;B. den Tarantelniwwel. Am Joer 1987 war do eng Supernova opgetrueden, si war déi äerdnoosten zanter 383 Joer.

Den Tarantelniwwel (NGC 2070) ass en Emissiounsniwwel an der Grousser Magellanescher Wollek an 160.000 Liichtjoer vun eis ewech. Den Niwwel huet déi 5.000fach Liichtkraaft vum Orionniwwel an ass de gréisste bekannten Objet vu senger Aart am Universum. D'Strukture vum Niwwel gläichen enger Spann a ginn dem Objet sou hiren Numm.

Weider fënnt een am Dorado vill Galaxien, déi ganz wäit ewech leien, z.&nbsp;B.: NGC 1549, NGC 1553, NGC 1566 an den NGC 1672.

## Kuckt och

## Um Spaweck
Joseph McCarthy

Den **Joseph Raymond McCarthy**, gebuer de 14. November 1909 zu Grand Chute am Wisconsin, a gestuerwen den 2. Mee 1957 zu Bethesda (Maryland), war en US-amerikanesche Politiker.

## Gielercher
*
## Um Spaweck
Claude Schlim

De **Claude Schlim**, gebuer 1982 an der Stad Lëtzebuerg, ass e lëtzebuergesche Museker.

De Claude Schlim huet säin Euphonium-Studium am Conservatoire zu Esch-Uelzecht beim Robert Weyland a Rudy De Bouw gemaach. Mam Rudy de Bouw huet hie bis zum *Diplôme de concert* zesummegeschafft. Gläichzäiteg huet hien éischt Präisser am Piano, an der Kammermusek, Dechiffrage, Harmonie, Methodologie, Orchestratioun an Direktioun gemaach.
 
Duerno huet hien um Conservatoire royal vu Bréissel an der Klass vum Professer José Schyns studéiert an do mam Diplom *Licencié en musique* ofgeschloss.

Donieft huet hien eng Rei Masterklasse mat renomméierte Professeren, wéi zum Beispill dem Robert B. Childs, Steven Mead, Olivier Haas an Nick Ost, gemaach.

Momentan ass hien Directeur-adjoint a Professer am Escher Conservatoire, schreift Kompositiounen an Arrangementer fir *groussen Orchester*, Brass Band oder Kammermusekensembelen.

Zanter 2003 ass hien Dirigent vun der Harmonie vun Äischen an zanter 2016 dirigéiert hien d'Brass-Band vum Escher Conservatoire.

Als Member vum Trio Aurora, dem Lëtzebuerger Tuba Consortium, dem Heavy Tubes Quartett an der Harmonie Municipale vu Mondorf, spillt hie reegelméisseg Concerten zu Lëtzebuerg an am Ausland.

Zanter 2015 huet de Claude Schlim säin eegenen Tounstudio "Schlim Tounstudio" zu Helleng, wou hie professionell Opname produzéiert, haaptsächlech am Beräich Klassik an Jazz.

## Kuckt och
* Lëscht vu lëtzebuergesche Museker

## Um Spaweck
* Websäit vum Schlim Tounstudio
* Websäit vun der Brass Band aus dem Escher Conservatoire
* Websäit vun der Harmonie Äischen
Fritz Wagner

De **Fritz Wagner**, gebuer de 15. Mee 1896 zu München, an och do den 3. Abrëll 1939 gestuerwen , war en däitsche Moler.

Am Ufank huet hie sech un de franséische Moler Meissonier a Lesrel orientéiert a sech mat militäreschen Theeme befaasst.

Enn 19. an Ufank 20. Joerhonnert hu vill Moler Biller an duussen Téin mat Kannerzeene gemoolt. No an no hunn, haaptsächlech däitsch an éisträichesch Moler, dorënner de Fritz Wagner, Biller vun der eelerer Generatioun op déi Manéier gemoolt.

Wärend déi franséisch Moler, wéi z.&nbsp;B. de Lesrel, dozou iwwergaange sinn, fir Zeene vun der *Grandeur* bei aristokratesche Receptiounen duerzestellen, huet de Wagner sech op méi nostalgesch Kompositioune konzentréiert, mat charakteristesche Portraiten, wéi Kaartespiller oder Geschichtenerzieler, bei deenen de Béier an d'Päif net hunn däerfe feelen. Seng Biller weise bal all e relaxt Ëmfeld a ginn eng gutt Informatioun wéi d'Leit deemools gelieft a gewunnt hunn.

## Kuckt och
Lëscht vu Moler (ausser Lëtzebuerg)

## Um Spaweck
Pictor (Stärebild)

De **Moler**, (laténgesch *Pictor*) ass ee Stärebild um Südleche Stärenhimmel.

## Beschreiwung
De „Moler“ ass e Stärebild westlech vum helle Stär Canopus, deen zum Stärebild Carina (Kil vum Schëff) gehéiert. Nëmmen zwéi Stäre si méi hell wéi déi véiert Gréissteklass.

Dat Stärebild ass vu Lëtzebuerg aus net ze gesinn.

## Geschicht
D'Stärebild gouf am Joer 1752 vum franséischen Astronom Nicolas-Louis de Lacaille agefouert. Op eelere Stärekaarte gëtt et meeschtens als Staffelei mat Pinsel duergestallt.

Am Joer 1897 huet den hollänneschen Astronom Jacobus Kapteyn festgestallt, datt sech d'Positioun vun engem liichtschwaache Stär däitlech verännert hat. De Kapteyns Stär huet (no dem Feilstär vum Barnard) déi zweethéchst gemoossten Eegebeweegung vun alle Stären. Et handelt sech ëm ee rouden Zwergstär vun der néngter Gréissteklass, dee sech pro Joer ëm 8,73 Bousekonnen iwwer den Himmel beweegt.

Am Joer 1984 gouf ëm den zweethellste Stär, β Pictoris eng Stëbscheif vu 25 AE Duerchmiesser nogewisen. Méiglecherweis handelt et sech dobäi ëm eng Akkretiounsscheif aus där sech e Planéitesystem formt. Lescht Hubble Biller weisen op zwou getrennte Stëbsscheiwen, zesumme mat engem grousse Planéit hin.

## Himmelsobjeten
### Stären

Den hellste Stär, α Pictoris ass ee wäiss-bloen Ënnerris mat der Spektralklass A6 V. Hie läit 100 Liichtjoer vun eis ewech. Säin Duerchmiesser ass dräimol méi grouss, hien huet déi dräifach Mass an déi 40fach Liichtkraaft vun eiser Sonn.

De β Pictoris läit op enger Distanz vun 63 Liichtjoer vun eis ewech. Hien huet déi néngfach Liichtkraaft an déi duebel Mass vun eiser Sonn. De Stär gehéiert zu der Spektralklass A5 V.

De Kapteyns Stär ass ee Rouden Zwerg mat enger visueller Magnitude vun 8,8m. Mat enger Distanz vun nëmmen 12,77 Liichtjoer ass hien ee vun deene noosten Nopere vun eiser Sonn.

### [[Duebelstär]]en

Den ι Pictoris ass een Duebelstäresystem, dat scho mat engem klengen Teleskop observéiert ka ginn.

### [[New General Catalogue|NGC]]-Objeten

Am Pictor läit op enger Distanz vu 17 Millioune Liichtjoer eng irregulär Galaxie NGC 1705.

## Kuckt och
* Lëscht vu Stärebiller

## Um Spaweck
Concours littéraire national 2009

Am **Nationale Literaturconcours 2009** goung et ëm Libretti, déi, de Konditiounen no, nach ni publizéiert oder an iergendengem Medium verbreet gi waren.

D'Jury bestoung aus dem Camille Kerger, der Carole Lorang, der Sandra Schmit, dem Andreas Wagner an der Josée Zeimes. Ausgzeechent gouf d'Libretto fir Kanner *Riesenangst und Mäuseherz* vun der Ela Baumann, dat eng Spezialmentioun krut.
Germain Wagner

De **Germain Wagner**, gebuer den 1. Dezember 1956 an der Stad Lëtzebuerg,. ass e lëtzebuergesche Schauspiller.

De Germain Wagner huet op der *Staatliche Hochschule für Musik und Darstellende Kunst* zu Stuttgart Schauspill studéiert. Hie gouf noenee beim *Stadttheater Ulm*, dunn beim *Theater am Neumarkt* zu Zürich, de *Städtischen Bühnen* zu Freiburg im Breisgau, dem *Staatstheater* Hannover, zu Oberhausen, beim *Schauspielhaus Zürich* a beim *Bayerische Staatsschauspiel* München engagéiert.

Zu Lëtzebuerg huet hien am Kapuzinertheater, am Théâtre national du Luxembourg an am Kasemattentheater gespillt. Vum Kasemattentheater ass hien den Artisteschen Direkter. Hien hat och en Engagement beim *Théâtre National de Nice*.

Nieft dem Theater spillt de Germain Wagner reegelméisseg an Televisiouns- a Spillfilmer. Sou war hien z.&nbsp;B. 2005 am Volker Schlöndorff sengem *[[Der neunte Tag]]* ze gesinn, an 2008 a *La traque* vum 
Laurent Jaoui. 2011 hat hien eng vun den Haaptrolle an der lëtzebuergescher Sitcom *[[Weemseesdet]]* op RTL Télé Lëtzebuerg

## Filmographie

*1992 *[[Dammentour]]*, vum Paul Scheuer
*2000 *[[Crazy]]*, vum Hans-Christian Schmid
*2001 *Pinky und der Millionenmops*, vum Stefan Lukschy
*2001 *Mädchen, Mädchen*, vum Dennis Gansel
*2002 *Das Jahr der ersten Küsse*, vum Kai Wessel
*2002 *[[De tweeling (Film 2002)|De tweeling]]*, vum Ben Sombogaart
*2004 *Mädchen, Mädchen 2 - Loft oder Liebe*, vum Peter Gersina
*2004 *[[Der neunte Tag]]*, vum Volker Schlöndorff
*2006 *[[Deepfrozen]]*, vum Andy Bausch
*2008 *[[Luftbusiness]]*, vum Luki Frieden
*2010 *[[Trouble No More (Film)|Trouble no more]]*, vum Andy Bausch
*2011 *[[Weemseesdet]]* (TV-Serie)
*2011 *[[Tabu - Es ist die Seele ein Fremdes auf Erden]]* vum Christoph Stark
*2012 *[[Doudege Wénkel (Film)|Doudege Wénkel]]*, vum Christophe Wagner
*2012 *[[D'Symmetrie vum Päiperlek]]* vum Paul Scheuer a Maisy Hausemer
*2016 *[[Die dunkle Seite des Mondes]]* vum Stefan Rick
*2016 *[[Ein Sommer in Südfrankreich]]* vum Jorgo Papavassiliou (TV-Film)
*2018 *[[Bad Banks]]* vum Christian Schwochow (TV-Serie)
*2019 *[[De Buttek]]* vum Luc Feit

## Um Spaweck
Columba (Stärebild)

D**'Dauf**, (la: **Columba**) ass e Stärebild um südleche Stärenhimmel.

## Beschreiwung
D'Stärebild Columba ass en onopfällegt Bild. Et läit ënner dem Stärebild Lepus a besteet aus enger Rei vu Stären, déi zickzackeg leien. Ee vun de Stären erreecht déi 2. Gréissteklass. Am Stärebild Columba ass den Antapex vun eisem Sonnesystem. D'Sonn mat hire Planéite beweegt sech, relativ zu eise Nopeschstären, mat 20&nbsp;km/s vun dësem „Punkt“ ewech.

Um Wanterhimmel huet d'Columba ëm Hallefnuecht hir héchste Positioun. Nëmmen déi nërdlechst Stäre vun dësem Bild kucken iwwer de Südhorizont.

## Geschicht
D'Columba gehéiert zu den dräi neie Stärebiller, déi den hollänneschen Astronom an Theolog Petrus Plancius am 17. Joerhonnert agefouert huet.

D'Columba soll de Vull duerstellen, deen dem Jason a sengen Argonauten de Wee duerch déi geféierlech Klippe vum Bosporus gewisen huet.

## Himmelsobjeten
### Stären

De β Columbae, läit 86 Liichtjoer vun eis ewech an ass e giele Stär mat der Spektralklass K2.
Den Numm *Wezn* oder *Wazn* ass arabesch a bedeit „Gewiicht“.

De Stär μ Columbae gehéiert mat dem AE Aurigae an dem 53 Arietis zu de Runaway-Stären; allen dräi Stäre beweege sech mat héijer Vitess vun der *Orion-Associatioun* ewech, aus där si viru ronn 2,5 Millioune Joer erausgeschleidert goufen.

### [[Duebelstär]]en

Den α Columbae, den hellste Stär an der Columba, ass een Duebelstäresystem op enger Distanz vun 268 Liichtjoer. Den arabeschen Numm „Phakt“ leet sech warscheinlech vun *al-fakhita*, „d'Dauf“, of.

### [[New General Catalogue|NGC]]-Objeten

De Kugelstärekoup NGC 1851 ass ronn 40.000 Liichtjoer vun eis ewech. Dësen Objet gouf am Joer 1828 vum James Dunlop entdeckt.

## Kuckt och

## Um Spaweck
Phoenix (Stärebild)

De **Phoenix** ass e Stärebild vum südleche Stärenhimmel.

## Beschreiwung
De Phoenix ass ee Stärebild nërdlech vum helle Stär Achernar am Eridanus. Nëmmen den Haaptstär α&nbsp; Phoenicis (Ankaa) ass méi hell wéi déi 3. Gréissteklass.

Wéinst senger südlecher Positioun ass de Phoenix bei eis net ze gesinn.

## Geschicht
De Phoenix gehéiert zu deene Stärebiller, déi Enn vum 16. Joerhonnert vun den hollännesche Séifuerer Pieter Dirkszoon Keyser a Frederik de Houtman agefouert goufen. De Johannes Bayer huet d'Stärebild 1603 op sengem Himmelsatlas Uranometria iwwerholl.

De Phönix gehéiert am Géigesaz zum Ara net zu den 48 anticke Stärebiller.

## Himmelsobjeten
### Stären

Den α&nbsp;Phoenicis läit op enger Distanz vu 77 Liichtjoer vun eis ewech. De Stär liicht orange a gehéiert zu der Spektralklass K0 III. Hien huet déi 2,5-fach Mass an deen 10-fachen Duerchmiesser vun eiser Sonn.
Den Numm „Ankaa“ bedeit e Vull aus der arabescher Mythologie.
 
### [[Méifachstär]]en

Duebelstäresystem β&nbsp;Phoenicis ass 198 Liichtjoer vun eis ewech. Déi zwou Komponente gehéieren zu de Spektralklasse B6 an F7.

Den ζ&nbsp;Phoenicis ass e Méifachstäresystem a besteet aus véier Stären, op enger Distanz vun 280 Liichtjoer.

### Verännerlech Stären

Den ζ&nbsp;Phoenicis ass e bedeckungsverännerleche Stär vum Typ Algol. Ee liichtschwache Begleeder ëmkreest den Haaptstär an engem kuerzen Ofstand. All 1,669 Deeg passéiert de schwaache Stär virum Haaptstär a verdonkelt en.

### [[New General Catalogue|NGC]]-Objeten

## Kuckt och

* Lëscht vu Stärebiller

## Um Spaweck
Boxeroll

Eng **Boxeroll** ass eng Roll op der Bün oder an engem Film sief et an enger Oper, Operett oder an engem Musical, bei där eng Fra d'Roll vun engem Mann spillt oder d'Duerstellung vun enger Fraeroll a Männergezei.

## Oper
D'Originne vun der Boxeroll an der Oper geet zeréck op dem Claudio Monteverdi seng Oper *[[L'incoronazione di Poppea]]* vun 1642, an där d'Roll vum Nero vun enger Mezzo-Sopran-Sängerin gesonge gëtt.
Aner Beispiller:
* Vincenzo Bellini, *[[I Capuleti e i Montecchi]]* d'Roll vum Romeo
* Giuseppe Verdi, *[[Un ballo in maschera]]* d'Roll vum Oscar

## Operett
* *[[Die Fledermaus]]* vum Johann Strauß, Jong, d'Roll vum Prënz Orlofsky. Am Carlos Kleiber senger famouser Aspillung vun 1976 gëtt déi Boxeroll vum Ivan Rebroff am Falsett gesongen.
## Film
* *She's the Man*, e Film vum Andy Fickman aus dem Joer 2006 mat der Amanda Bynes als Viola, dee sech op dem Shakespeare säin *Twelth Night* stäipt.

## Theater
* Bertolt Brecht: *[[Der gute Mensch von Sezuan]]*, d'Shen Te als Shui Ta 
* William Shakespeare: *Twelfth Night, or What You Will*, d'Roll vun der Viola, déi als Mann verkleet ass, a sech Cesario nennt.
Elisabeth Krecké

D**'Elisabeth Krecké**, gebuer den 13. Mee 1965 an der Stad Lëtzebuerg, ass eng lëtzebuergesch Ekonomistin a Kënschtlerin.

D'Elisabeth Krecké huet 1993 op der Universitéit Aix-Marseille III en Doktorat an der Ekonomie gemaach. Duerno war si Professesch fir Wirtschaftswëssensschaften op där Universitéit.

Hiert artistescht Wierk realiséiert si virun allem zesumme mat hirer Zwillingssëschter Carine Krecké.

## Publikatiounen
* (mam Carine Krecké): *Syncope*; (Roman), Éditions Ultimomondo, 2012.

## Literatur
**Catalogue d'exposition Photographies fictives de Carine et Elisabeth Krecké, Casino Luxembourg – Forum d'art contemporain*, 2003

## Um Spaweck
* Homepage ''Kreckesisters''
John Frederick Herring Jr.

Den **John Frederick Herring Jr.**, gebuer zu Doncaster 1815 oder 1820 a gestuerwen 1907, war en englesche Moler.

Den Herring koum aus enger Artistefamill déi haaptsächlech Sportszeenen an Déierebiller gemoolt hunn. Säi Papp den John Fredderick Herring Sr., deen am Haaptberuff Kutscher war, huet haaptsächlech Päerd gemoolt. Seng Mamm déi *Genre*-Zeene gemoolt huet, a Member vun der Society of Lady Artists war, huet vun 1852 bis 1866 an der Royal Academy ausgestallt.

Säi Monni, de Benjamin Herring Sr. a seng zwéi Bridder, de Benjamin Jr. an den Charles, hunn an dem selwechte Stil gemoolt. D'Herring's waren deelweis eng Familljenentreprise, si hunn dacks zu méi un engem Bild geschafft, dat da vum Papp signéiert gouf.

Den John huet mat Waasserfaarf an Ueleg gemoolt. Seng Uelegbiller sinn déi intressants a goufen dacks mat Biller vu sengem Papp verwiesselt. Dee Mëssel ass eréischt behouwe ginn, wéi se de Sr. a Jr. bei d'Ënnerschrëft gesat hunn.

Den John war mat der Molerin Kate Rolfe bestuet, déi an der Royal Academy an an der Suffolk Street Gallery ausgestallt huet.

Am Alter huet hien zu Fulbourn bei Cambridge gewunnt, a seng spéit Biller weise Véi op de Wisen, dacks laanscht e Floss oder an de Päscher vu Bauerenhäff.

Den Herring huet an der Royal Academy, vun 1863 bis 1873, am British Institute, vun 1864 bis 1876 an an der Suffolk Street Gallery ausgestallt.

## Kuckt och
Lëscht vu Moler (ausser Lëtzebuerg)
## Um Spaweck
Édouard Wolff (1851)

De **Jean** **Édouard Wolff**, gebuer den 1. Abrëll 1851 zu Lëtzebuerg, an do gestuerwen de 4. Juni 1938, war e lëtzebuergesche Riichter.

## De Magistrat
Den 18. Juli 1883 ass den Ed. Wolff, dee bis dohin Substitut zu Dikrech war, als Substitut beim Bezierksgeriicht zu Lëtzebuerg, am Rang vum Riichter, genannt ginn. Am Oktober 1884 krut hie seng formell Nominatioun als Riichter bei deem Geriicht. Den 2. November 1893 gouf den Ed. Wolff Distriktskommissär vum Distrikt Lëtzebuerg, wou hien den Alphonse de la Fontaine ersat huet. Spéider kënnt hien nees an d'Magistratur zeréck, wou hien et bis zum “Conseiller à la Cour supérieure de justice” bréngt.

## De Jeeër
Den Édouard Wolff war e passionéierte Jeeër, donieft och en erfuerene Fëscher: *chasseur pur sang et pêcheur expérimenté*.

Hien huet de 24. Abrëll 1893 am Ouljener Bësch beim "Kiem" e Wollef geschoss, deen als de leschte Wollef, deen zu Lëtzebuerg erluecht gouf, an d'Geschicht agaangen ass. Op der Plaz, wou dat geschitt ass, huet de Saint-Hubert-Club am Joer 1937 eng Gedenkplack ubrénge gelooss, op där fälschlecherweis steet, dat hätt sech am Joer 1892 ofgespillt.

*De facto*, sinn och nach méi spéit Wëllef zu Lëtzebuerg gesinn a geschoss ginn, bis an d'Joer 1920, wou nach e Wollef bei Bierg erluecht gouf, eng kleng Uertschaft, déi gradewéi Ouljen zur (Gemeng Betzder) gehéiert. Kuckt: De Wollef zu Lëtzebuerg.

## Gielchen
* 

## Literatur
*Anonyme (1938): ''Edouard Wolff.'' Jonghémecht 1938, Nr. 7/8, S. 281 (reprise d'un article du « Luxemburger Zeitung » du 14 juin 1938).
*Anonyme (1979): *Der Jäger, der den letzten Luxemburger Wolf erlegte!* Chasse et Chien 6 (79), S. 14.
*Faber, Ernest (1908): ''Der Wolf, seine Lebensweise und frühere Verbreitung im Großherzogtum.'' Bulletin de la Société des Naturalistes luxembourgeois 28, S. 389-394, 411-419 (cf. S. 412).
*Luxemburger Zeitung (1893), Nr. 115 (25. April), S. 3 (Luxemburg, 25. April).
*Massard, Jos. A. (1985): ''Zum hundertsten Jahrestag der ersten Tollwutimpfung (II): Von Hunden und Wölfen.'' Tageblatt 1985, Nr. 159 (13. Juli), S. 9.
*Massard, Jos. A. (1986): ''Wölfe in Luxemburg.'' Lëtzebuerger Almanach 1987, Luxemburg, S. 353-374 (cf. S. 372-373).
* Massard, Jos. A., 2015. ''Der Mythos vom letzten Wolf in Luxemburg. Der 1893 bei Olingen erlegte Wolf war nicht der letzte. Wölfe traten noch viel später als bisher angenommen in Luxemburg auf. Eine Aufarbeitung in drei Teilen.'' — Teil I: Lëtzebuerger Journal 2015, Nr. 258 (5. November), S. 19. — Teil II: Lëtzebuerger Journal 2015, Nr. 259 (6. November), S. 19 (*Der Erste Weltkrieg brachte die Wölfe zurück*). — Teil III: Lëtzebuerger Journal 2015, Nr. 260 (7. November), S. 19 (*1920 – Ein Wolf bei Berg*). Erweiterte Online-Version.
*Spedener, Gregor (1937): *Die im Luxemburger Lande lebten und webten. Biographische Notizen*. Grevenmacher, P. Faber, 106 S. (cf. S.101).
Maggie Parke

D**'Maggie Parke**, gebuer zu Salt Lake City, Utah, ass eng US-amerikanesch Sängerin a Komponistin.

Si war an den 1980er Jore Sängerin a Mat-Komponistin vun der Band *[[Park Café]]*. Ausserdeem ass si d'Komponistin a Sängerin vu Stécker, déi an Televisiouns- a Kinosfilm-Soundtracken zum Asaz kommen.

Si huet och d'Libretto vun der moderner Oper *Smalltime* geschriwwen, an där se och opgetrueden ass.

Zesumme mat hirem Mann Gast Waltzing bedreift si e Plackelabel an en Tounstudio.

## Wierker
* *Smalltime*
* *Ever* 2006
Kabarä PEPpERONI

De **Kabarä PEPpERONI** ass e lëtzebuergesche Cabaretsensembel, deen 2007 an der Gemeng Dippech gegrënnt gouf.

E gouf vu 5 Leit, déi Theater a Cabaret an engem anere Veräi gespillt haten, gegrënnt. Am Moment huet de Veräin 9 Memberen an dovu stinn der 6 op der Bün.

Den zweete Weekend vum Mount Oktober 2007 stoung de Veräin fir d'éischt zwéin Owenter zu Betteng op der Mess op der Bün.

De Start vun den alljärlechen neie Programmer gëtt mëttlerweil den zweeten an den drëtte Weekend am Oktober gespillt, wärend véier Owender, am Sall Norbert Sassel zu Betteng op der Mess. Zanter 2013 ass déi véiert Virstellung ee "Kabarä-Dinner", eng Formule déi bei de Spectateure gutt ukomm ass.

Duerno sinn e puer Optrëtter op enger klenger Tournée haaptsächlech am Süde vum Land.

De Veräin ass awer och soss nach aktiv an der Gemeng Dippech, zanter 2011 am Februar am "Café Um Bur" bei der Feier vun der Bettenger Kiermes, hëlleft awer och bei verschidde Manifestatiounen an der Gemeng

## Programmer
* *Damp an der Kichen*, 2007
* *Dat gët et jhust zu Lëtzebuerg*, 2008
* *E Viva Vakanz*, 2009
* *Zevill ass nët genuch*, 2010
* *Drënner an Driwwer*, 2012
* *Alles op der Kopp*, 2013
* *Feier a Flam*, 2014
* *Schach Matt*, 2015
* *Fënnef vir...* 2016

## Memberen
* Fränk Jager (President/Regisseur), Sabine Altenhoven (Sekretärin), Romy Jager (Keessjee) 
* Jeannot Halsdorf, Melanie Neu, Jean Neuman (Memberen).

## Um Spaweck
* Websäit vum Kabarä PEPpERONI
Joseph Petit

De **Joseph Petit**, gebuer den 8. Mee 1912 an der Stad Lëtzebuerg, an do gestuerwen de 15. Abrëll 2001, war e lëtzebuergesche Publizist an Auteur. Hien huet Aarbechten an de Beräicher vun der Politik, der Geschicht an dem Tourismus verëffentlecht.

Hie war Matgrënner a vun 1946 un den éischten Direkter vum Service information et presse vun der lëtzebuergescher Regierung.

## Publikatiounen
* J. Petit, 1952. *Luxembourg Yesterday and Today*.
* J. Petit, 1952. *Luxembourg, plate-forme internationale*.
* J. Petit, 1962. *Sur le chemin du devoir: notes biographiques sur S.A.R. le Grand-Duc héritier Jean de Luxembourg et sa famille*; Impr. Saint-Paul, 133 S.
* J. Petit, 1972. *Le monument national de la solidarité luxembourgeoise pendant la Deuxième Guerre mondiale*, avec un message du Grand-Duc Félix; Impr. Saint-Paul, 127 S. 
* J. Petit, 1985. *Luxembourg dans les Grandes Chroniques de France*.

## Gielchen
* Officier vum Ordre de la Couronne (Promotioun 1953)

## Kuckt och
* Monument vun der nationaler Solidaritéit
Lupus (Stärebild)

De **Wollef**, laténgesch: **Lupus** ass e Stärebild um südleche Stärenhimmel.

## Beschreiwung
De Lupus läit tëscht de markante Stärebiller Scorpius an dem Centaurus. Dräi vu senge Stäre si méi hell wéi déi 3. Gréissteklass.
Duerch de südlechen Deel zitt d'Mëllechstrooss. Dofir gëtt et am Stärebild Lupus eng sëlleg niwweleg Objeten. Wéinst senger südlecher Positioun kann de Lupus bei äis net observéiert ginn.

## Geschicht
De Lupus gehéiert zu de klasseschen 48 Stärebiller, déi schonn an der Antiquitéit bekannt waren. Si goufe vum Ptolemäus beschriwwen.

Am Joer 1006 huet am Lupus eng extreem hell Supernova opgeliicht, déi haut als Supernova 1006 bezeechent gëtt.

## Mythologie
Bei de Sumerer, Assyrer a Babylonier gouf d'Stärebild och scho Wollef genannt an huet als Verkierperung vum Gott Kusu gegollt.

Am anticke Griicheland gouf en *Therion* genannt. Dat Déier gouf vum Centaurus op engem Altor geaffert.

## Himmelsobjeten
### Stären

Den β&nbsp;Lupi läit op enger Distanz vu 500 Liichtjoer vun eis ewech. Hie liicht blo a gehéiert zu der Spektralklass B2 IV.

### [[Duebelstär]]en

Den κ&nbsp;Lupi ass een Duebelstäresystem op enger Distanz vun 200 Liichtjoer. Déi béid Komponente gehéiere zu de Spektralklasse B9 an A2. De Wénkelofstand ass 27 Bousekonnen.

D'System ξ&nbsp;Lupi ass 250 Liichtjoer ewech. Et besteet aus zwéi Stären, déi wäiss liichten a gehéieren zu de Spektralklassen A0 an A2.

Den μ&nbsp;Lupi ass 250 Liichtjoer ewech. Et ass ee Véierfachstär.

### Verännerlech Stären

Den α&nbsp;Lupi, den hellste Stär am Lupus, läit op enger Distanz vu 548 Liichtjoer an huet d'Spektralklass B1 III. Hien huet déi 10fach Mass an den 10fachen Duerchmiesser vun eiser Sonn. Seng Hellegkeet verännert sech iwwer en Zäitraum vu 6 Stonnen a 14 Minutten ëm déi kleng Zuel vun 0,03 Gréissteklassen. Et handelt sech ëm een verännerleche Stär vum Typ Beta-Cephei.

### [[New General Catalogue|NGC]]-Objeten

Am Lupus ass den Oppene Stärekoup NGC 5749 an NGC 5822.

Den NGC 5822 ass zirka 2.500 Liichtjoer vun eis ewech a besteet aus ronn 100 Stären.

Den NGC 5986 ass zirka 35.000 Liichtjoer vun eiser Sonn ewech.

Den Oppene Stärekoup NGC 5822 huet eng Ausdeenung vun nëmme 6 Bousekonnen.

## Kuckt och

## Um Spaweck
Deutsche Bahn

D**'Deutsche Bahn**, ofgekierzt **DB**, ass déi national däitsch Eisebunnsgesellschaft. D'Entreprise ass eng Aktiegesellschaft.

## Geschicht
D'DB gouf duerch den Zesummeschloss vun der Deutscher Reichsbahn an der Deutscher Bundesbahn den 1. Januar 1994 gegrënnt.

## Kuckt och
* InterCityExpress

## Um Spaweck
Circinus (Stärebild)

Den **Zierkel**, laténgesch **Circinus** ass e Stärebild um südleche Stärenhimmel.

## Beschreiwung
Den Zierkel ass keen opfällegt Stärebild, a besteet aus enger Grupp vu Stären, vun deenen nëmmen een déi 3. Gréissteklass erreecht.

Duerch d'Stärebild zitt sech dat hellt Band vun der Mëllechstrooss. Vun Europa ass et net ze gesinn.

## Geschicht
Den Zierkel gehéiert zu de 14 neie Stärebiller, déi de franséischen Astronom Nicolas Louis de Lacaille am 18. Joerhonnert agefouert huet.

## Himmelsobjeten
### Stären

Den β&nbsp;Circinis ass 80 Liichtjoer vun eis ewech a liicht blo-wäiss. Seng Spektralklass ass A3.

### [[Duebelstär]]en

Den α Circinis, hellste Stär am Zierkel, ass en Duebelstäresystem.

Den δ Circinis ass en extreem liichtstaarkt Duebelstäresystem op enger Distanz vun 2500 Liichtjoer. Et besteet aus zwéin d'selwecht helle Stäre mat de Spektralklassen O9 a B1.

### [[New General Catalogue|NGC]]-Objeten

## Kuckt och

## Um Spaweck
Ratentempel vun Deshnok

De **Ratentempel vun Deshnok** steet an der klenger Stad Deshnok, no bei der pakistanescher Grenz, am indesche Bundesstaat Rajasthan.

Den hinduisteschen Tempel gouf am 15. Joerhonnert fir d'Karni Mata opgeriicht, d'Reinkarnatioun vun der Gëttin Durga. Wäit iwwer d'Grenze vum Land ass den Tempel bekannt wéinst engen 20.000 Raten, déi am Tempel liewen a vun de Visiteure gefiddert ginn.

Dem Georges Hausemer säi Buch mat Reesgeschichten *Die heiligen Ratten von Deshnok* krut den zweete Präis beim Concours littéraire national 2008.

## Um Spaweck
Pierre Biwer

De **Pierre Biwer**, gebuer den 3. Mee 1823 an der Stad Lëtzebuerg, an do gestuerwen duerch en Accident den 21. Mäerz 1871, war e lëtzebuergeschen Architekt.

Säi Studium huet hien zu München an zu Bréissel gemaach.

Vun him sinn d'Pläng vun der Parkierch Dikrech an der Dikrecher Kierfechtskapell.

## Literatur
* Gilbert, P., 1986. *La capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 154
Triangulum Australe (Stärebild)

De **Südlechen Dräieck**, laténgesch ** Triangulum Australe** ass e Stärebild vum südleche Stärenhimmel.

## Beschreiwung
D'Stärebild setzt sech aus dräi helle Stären zesummen. Et ass méi opfälleg wéi säin nërdlecht Géigestéck, d'Triangulum.

Duerch de südlechen Dräieck zitt sech d'Band vun der Mëllechstrooss. Hei fënnt een den opfällegen Oppene Stärekoup NGC 6025.

Vu Mëtteleuropa aus, ass d'Stärebild net ze gesinn.

## Geschicht
D'Stärebild gouf fir d'éischt vun den hollännesche Séifuerer Pieter Dirkszoon Keyser a Frederik de Houtman an de Joren 1695–97 vermooss. De Johannes Bayer huet d'Stärebild iwwerholl an a sengem Himmelsatlas Uranometria am Joer 1603 agedroen. Scho 1589 fënnt een d'Stärebild um Himmelsglobus vum Petrus Plancius. Do steet et awer op der Kopp, an eréischt am Joer 1698 fënnt een d'Stärebild richteg gedréit um Globus erëm. 
Beschriwwe gouf déi Konstellatioun scho 1500 vum spueneschen Navigator Mestre João, an den italieeneschen Entdecker Amerigo Vespucci huet den Dräieck am Joer 1502 op senger Rees beschriwwen, genee wéi och den Andreas Corsali (1512).

## Himmelsobjeten
## Stären

Den hellste Stär, α Trianguli Australis, ass 416 Liichtjoer vun eis ewech. De Stär liicht orange an huet d'Spektralklass K2. Hien huet déi néngfach Mass an déi 2.000fach Liichtkraaft vun eiser Sonn. 
Den Numm „Atria“ ass eng Ofkierzung fir *A*lpha *Tr*ianguli *A*ustrale.

Den β&nbsp;Trianguli Australis, den zweethellste Stär am südlechen Dräieck, gehéiert mat enger Distanz vu 40 Liichtjoer zu der enker Ëmgéigend vun eiser Sonn.

### Verännerlech Stären

Den ι Trianguli Australis läit 132 Liichtjoer vun eiser Sonn ewech. Et ass e verännerleche Stär vum Typ Gamma-Doradus.

Den R&nbsp;Trianguli Australis ass e pulsatiounsverännerleche Stär vum Typ Cepheiden. Seng Hellegkeet verännert sech reegelméisseg iwwer en Zäitraum vun 3,4 Deeg.

### [[New General Catalogue|NGC]]-Objeten

Den NGC 6025 ass en oppene Stärekoup op enger Distanz vun 2.700 Liichtjoer. Hien huet ronn 60 Stären, déi méi hell wéi déi 7. Gréissteklass sinn.

## Kuckt och
* Lëscht vu Stärebiller

## Um Spaweck
Canton d'Auneuil

De **Canton d'Auneuil** ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| **[[Auneuil]]** || align="right" | 2&nbsp;758 || align="right" | 60390 || align="right" | 60029
|-
| Auteuil || align="right" | 535 || align="right" | 60390 || align="right" | 60030
|-
| Beaumont-les-Nonains || align="right" | 322 || align="right" | 60390 || align="right" | 60054
|-
| Berneuil-en-Bray || align="right" | 756 || align="right" | 60390 || align="right" | 60063
|-
| Frocourt || align="right" | 514 || align="right" | 60000 || align="right" | 60264
|-
| La Houssoye || align="right" | 589 || align="right" | 60390 || align="right" | 60319
|-
| Jouy-sous-Thelle || align="right" | 817 || align="right" | 60240 || align="right" | 60327
|-
| Le Mesnil-Théribus || align="right" | 678 || align="right" | 60240 || align="right" | 60401
|-
| Le Mont-Saint-Adrien || align="right" | 626 || align="right" | 60650 || align="right" | 60428
|-
| La Neuville-Garnier || align="right" | 254 || align="right" | 60390 || align="right" | 60455
|-
| Ons-en-Bray || align="right" | 1&nbsp;297 || align="right" | 60650 || align="right" | 60477
|-
| Porcheux || align="right" | 256 || align="right" | 60390 || align="right" | 60510
|-
| Rainvillers || align="right" | 886 || align="right" | 60155 || align="right" | 60523
|-
| Saint-Germain-la-Poterie || align="right" | 402 || align="right" | 60650 || align="right" | 60576
|-
| Saint-Léger-en-Bray || align="right" | 337 || align="right" | 60155 || align="right" | 60583
|-
| Saint-Paul || align="right" | 1&nbsp;423 || align="right" | 60650 || align="right" | 60591
|-
| Troussures || align="right" | 153 || align="right" | 60390 || align="right" | 60649
|-
| Valdampierre || align="right" | 880 || align="right" | 60790 || align="right" | 60652
|-
| Villers-Saint-Barthélemy || align="right" | 485 || align="right" | 60650 || align="right" | 60681
|-
| Villotran || align="right" | 255 || align="right" | 60390 || align="right" | 60694
|}
Canton de Beauvais-Nord-Ouest

De **Canton de Beauvais-Nord-Ouest** ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| Beauvais || align="right" | 55&nbsp;392 || align="right" | 60000 || align="right" | 60057
|-
| Fouquenies || align="right" | 439 || align="right" | 60000 || align="right" | 60250
|-
| Herchies || align="right" | 598 || align="right" | 60112 || align="right" | 60310
|-
| Pierrefitte-en-Beauvaisis || align="right" | 369 || align="right" | 60112 || align="right" | 60490
|-
| Savignies || align="right" | 777 || align="right" | 60650 || align="right" | 60609
|}
Canton de Beauvais-Sud-Ouest

De **Canton de Beauvais-Sud-Ouest** ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| Allonne || align="right" | 1&nbsp;258 || align="right" | 60000 || align="right" | 60009
|-
| Beauvais || align="right" | 55&nbsp;392 (1) || align="right" | 60000 || align="right" | 60057
|-
| Goincourt || align="right" | 1&nbsp;279 || align="right" | 60000 || align="right" | 60277
|-
| Saint-Martin-le-Nœud || align="right" | 940 || align="right" | 60000 || align="right" | 60586
|-
| Aux-Marais || align="right" | 682 || align="right" | 60000 || align="right" | 60703
|}
Canton de Crèvecœur-le-Grand

De **Canton de Crèvecœur-le-Grand** ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| Auchy-la-Montagne || align="right" | 439 || align="right" | 60360 || align="right" | 60026
|-
| Blancfossé || align="right" | 119 || align="right" | 60120 || align="right" | 60075
|-
| Catheux || align="right" | 114 || align="right" | 60360 || align="right" | 60131
|-
| Choqueuse-les-Bénards || align="right" | 60 || align="right" | 60360 || align="right" | 60153
|-
| Conteville || align="right" | 76 || align="right" | 60360 || align="right" | 60161
|-
| Cormeilles || align="right" | 286 || align="right" | 60120 || align="right" | 60163
|-
| **[[Crèvecœur-le-Grand]]** || align="right" | 3&nbsp;076 || align="right" | 60360 || align="right" | 60178
|-
| Le Crocq || align="right" | 156 || align="right" | 60120 || align="right" | 60182
|-
| Croissy-sur-Celle || align="right" | 229 || align="right" | 60120 || align="right" | 60183
|-
| Doméliers || align="right" | 203 || align="right" | 60360 || align="right" | 60199
|-
| Fontaine-Bonneleau || align="right" | 287 || align="right" | 60360 || align="right" | 60240
|-
| Francastel || align="right" | 384 || align="right" | 60480 || align="right" | 60253
|-
| Le Gallet || align="right" | 117 || align="right" | 60360 || align="right" | 60267
|-
| Lachaussée-du-Bois-d'Écu || align="right" | 166 || align="right" | 60480 || align="right" | 60336
|-
| Luchy || align="right" | 488 || align="right" | 60360 || align="right" | 60372
|-
| Maulers || align="right" | 202 || align="right" | 60480 || align="right" | 60390
|-
| Muidorge || align="right" | 119 || align="right" | 60480 || align="right" | 60442
|-
| Rotangy || align="right" | 195 || align="right" | 60360 || align="right" | 60549
|-
| Le Saulchoy || align="right" | 84 || align="right" | 60360 || align="right" | 60608
|-
| Viefvillers || align="right" | 165 || align="right" | 60360 || align="right" | 60673
|}
Canton de Formerie

De **Canton de Formerie** ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| Abancourt || align="right" | 567 || align="right" | 60220 || align="right" | 60001
|-
| Blargies || align="right" | 450 || align="right" | 60220 || align="right" | 60076
|-
| Boutavent || align="right" | 76 || align="right" | 60220 || align="right" | 60096
|-
| Bouvresse || align="right" | 164 || align="right" | 60220 || align="right" | 60098
|-
| Broquiers || align="right" | 225 || align="right" | 60220 || align="right" | 60110
|-
| Campeaux || align="right" | 433 || align="right" | 60220 || align="right" | 60122
|-
| Canny-sur-Thérain || align="right" | 147 || align="right" | 60220 || align="right" | 60128
|-
| Escles-Saint-Pierre || align="right" | 120 || align="right" | 60220 || align="right" | 60219
|-
| **[[Formerie]]** || align="right" | 2&nbsp;170 || align="right" | 60220 || align="right" | 60245
|-
| Fouilloy || align="right" | 194 || align="right" | 60220 || align="right" | 60248
|-
| Gourchelles || align="right" | 119 || align="right" | 60220 || align="right" | 60280
|-
| Héricourt-sur-Thérain || align="right" | 85 || align="right" | 60380 || align="right" | 60312
|-
| Lannoy-Cuillère || align="right" | 211 || align="right" | 60220 || align="right" | 60347
|-
| Moliens || align="right" | 942 || align="right" | 60220 || align="right" | 60405
|-
| Monceaux-l'Abbaye || align="right" | 182 || align="right" | 60220 || align="right" | 60407
|-
| Mureaumont || align="right" | 110 || align="right" | 60220 || align="right" | 60444
|-
| Omécourt || align="right" | 149 || align="right" | 60220 || align="right" | 60476
|-
| Quincampoix-Fleuzy || align="right" | 426 || align="right" | 60220 || align="right" | 60521
|-
| Romescamps || align="right" | 482 || align="right" | 60220 || align="right" | 60545
|-
| Saint-Arnoult || align="right" | 172 || align="right" | 60220 || align="right" | 60566
|-
| Saint-Samson-la-Poterie || align="right" | 238 || align="right" | 60220 || align="right" | 60596
|-
| Saint-Valery || align="right" | 39 || align="right" | 60220 || align="right" | 60602
|-
| Villers-Vermont || align="right" | 120 || align="right" | 60380 || align="right" | 60691
|}
Canton de Grandvilliers

De **Canton de Grandvilliers** ass eng franséisch administrativ Andeelung am Arrondissement Beauvais, am Departement Oise an der Regioun Hauts-de-France.

## Gemengen am Kanton

| Beaudéduit || align="right" | 169 || align="right" | 60210 || align="right" | 60051
|-
| Briot || align="right" | 262 || align="right" | 60210 || align="right" | 60108
|-
| Brombos || align="right" | 218 || align="right" | 60210 || align="right" | 60109
|-
| Cempuis || align="right" | 383 || align="right" | 60210 || align="right" | 60136
|-
| Daméraucourt || align="right" | 166 || align="right" | 60210 || align="right" | 60193
|-
| Dargies || align="right" | 219 || align="right" | 60210 || align="right" | 60194
|-
| Élencourt || align="right" | 45 || align="right" | 60210 || align="right" | 60205
|-
| Feuquières || align="right" | 1&nbsp;550 || align="right" | 60960 || align="right" | 60233
|-
| **[[Grandvilliers (Oise)|Grandvilliers]]** || align="right" | 2&nbsp;893 || align="right" | 60210 || align="right" | 60286
|-
| Grez || align="right" | 205 || align="right" | 60210 || align="right" | 60289
|-
| Halloy || align="right" | 471 || align="right" | 60210 || align="right" | 60295
|-
| Le Hamel || align="right" | 127 || align="right" | 60210 || align="right" | 60297
|-
| Hautbos || align="right" | 117 || align="right" | 60210 || align="right" | 60303
|-
| Lavacquerie || align="right" | 181 || align="right" | 60120 || align="right" | 60353
|-
| Laverrière || align="right" | 24 || align="right" | 60210 || align="right" | 60354
|-
| Le Mesnil-Conteville || align="right" | 83 || align="right" | 60210 || align="right" | 60397
|-
| Offoy || align="right" | 77 || align="right" | 60210 || align="right" | 60472
|-
| Saint-Maur || align="right" | 355 || align="right" | 60210 || align="right" | 60588
|-
| Saint-Thibault || align="right" | 198 || align="right" | 60210 || align="right" | 60599
|-
| Sarcus || align="right" | 260 || align="right" | 60210 || align="right" | 60604
|-
| Sarnois || align="right" | 235 || align="right" | 60210 || align="right" | 60605
|-
| Sommereux || align="right" | 408 || align="right" | 60210 || align="right" | 60622
|-
| Thieuloy-Saint-Antoine || align="right" | 340 || align="right" | 60210 || align="right" | 60633
|}